Vizêr Parlamentoya Ewropa (PE) pê vernîyazêk waşt ke sere de Selahattîn Demîrtaş pêro tepişteyê bînî yê sîyasî yê Tirkîya ganî cade vera bidîyê û heqanê înan rê hûrmet bêro mojnayene
Bire de ame vatene ke sey endamêka Konseya Ewropa Tirkîya neçare ya ke goreyê hukmê Mehkemeya Heqanê Merdiman a Ewropa têbigêra.  Bire de ame parekerdene ke têna 6 hemşaredarê HDPyî wezîfeyê xo ser o yê, herinda ê bînan de qeyûm ame tayînkerdene.
Parlamentoya Ewropa venga Tirkîya da ke wa goreyê biranê Mehkemeya Heqanê Merdiman a Ewropa (MHME) têbigêra, pêro standartanê mîyanneteweyîyan bîyara ca.
PE vat: ''Hukmatê Tirkîya HDP û rêxistinê ciwanan kenê hedef. Ma venga meqamanê Tirkîya danê ke cade nê tewirî ra fek vera bidê. ''
Bire de 12 madeyî estê û nê madeyan de azadîya çapemenîye, azadîya rojnamegeran û asayîşê xebatkaranê medya ser o zî yeno vindene.
